
EXIMIO ET DOCTISSIMO VIRO 


DONATO GIGLI 

ACADEMICO HERCULANENSI 

PAULUS BURALI D’ AREZZO. 


S. 


Quum haec elogia duorum praestantissi- 
inorum Virorum , qui communi omnium 
luctu. nuper e vivis excesserunt , typis 
mandare statuerim , ea nomini tuo in- 
scripta in lucem prodire e re credidi. 
Tanta enim inter Te, et Illos ex morum 
similitudine amicitia intercedebat, ut ad- 
huc hodie utrumque ante oculos tuos ver- 

sari , et quasi tecum colloqui arbitreris. 
Quod autem attinet ad me , quum lustris 
fere duobus familiariter usus ambobus 
fuerim , tunc non animo , sed prope ocu- 
lis meis obversata quotidie est ingens illa 
pietatis , et doctrinae vis , quae in iisdem 
inerat. Piaculum igitur duxi Illos silentio 
praeterire , nec , uti exemplaria » ante ci- 
vium oculos exhibere. 

Habes , Vir Sapientissime , epigram- 
matum meorum rationem , quae ( qualia- 
cumque sint ) rogo» ut excipias illa ani- 
mi benignitate, qua me semper es pro- 
secutus. 


Dabam Neapoli Kalendis Septembribus. 

VIRO INGENIOSISSIMO 

VATIQUE DISERTISSIMO 

PAULO BURAL1 D' AREZZO 

DONATUS GIGLf 


]Son bene , Paule , tuis mea nomina scripta libellis 
Conveniunt , magno nomina parva viro. 

Si sapis , et meritis dignum tibi quaeris honorem , 
Scribe tua altitonis carmina Principibus. 

Lilium ego breve sum $ violaeque , humilique myircae 
Jungor-, te quercus, pinus et alta decet. 

Quod si tanta tuo manet alma modestia corde , 

Ut nulla ornatus laude libellus eat. 

Nomen scribe meum , atque inglorius usque iacelit , 
Arachnes tela , et pulvere sordidior. 

IN CAIETANUM BONANNI 

ARCHIEPISCOPALIS ECCLESIAE NEAPOLITANAE 


CANONlCl'M 

ET 

CLERI A SECRETIS. 


Sidere quantumvis , et fato iacter iniquo , 

Cum Te convenio , longius angor abit. 

Nam si de Canonum dubius Te consulo verbis, 
Espenium e cathedra consuluisse reor. 

Sive vetustarum me Legum aenigmata torquent, 
Mi novus incerto Papinianus ades. 

Sive tuos specto mores , tam dulcia iuro 
Mella per Hyblaeos non oluisse favos. 

Hei mihi ! si cogant teneris contraria ab annis 
Fata sodalitio me procul esse tuo: 

A Te quae tristis me dividet hora , Bonanni , 
Illa meos etiam finiet hora dies. 

SCB EltIS EFFIGIE 

Arae , laetus eas , o qui cupis esse minister ; 
Qua facile accedas , Hic tibi monstrat iter. 

IN AGNELLUM CARACCIOLO 


EX CLERICIS REGULARIBCS. 


Carpere Avellincs * -vix «t , Caracciole , vidit 
Te , quas virtutum carpserat Ipse vias ; 

Et per vibices confectum incedere crebras , 

Et per ieiunam saepe rigere famem. 

Dum liquor Hyblaeus tua blanda per ora fluebat, 
Dum tuus implebat risus utramque genam. 

Vidit et aegrotum quoque Te non parcere curis , 
Devius ut rectum rursus adiret iter. 

Vidit , et esuriem quo pauperis aere levares , 
Vendere Te crepidas , vendere Te tunicam. 

O paulisper , ait , meus optime vive Sodalis , 
Cum Superis moriens dignior ut sedeas. 

SUB EIUS EFFIGIE 

Ackelli si nomen habes, Tibi conyenit. Agnus 
Mitior in medio gramine nullus erat. 

* Divus AVDMli Avehi»»' 

